Quines entitats apareixen en aquest text?
Mónica Rikić Fusté (Barcelona, 1986) és una artista de noves tecnologies i programadora creativa. Centra la seva pràctica en el codi, l'electrònica i objectes no digitals per crear obres interactives, normalment emmarcades com jocs experimentals que van més enllà del propi joc. El seu interès resideix en l'impacte social de la tecnologia, la relació humà-màquina i la reapropiació dels sistemes i dispositius tecnològics, per manipular-los i repensar-a través de l'art. Des d'enfocaments educatius a experimentacions sociològiques, planteja a través del seu treball noves formes de pensar i interaccionar amb l'entorn digital que ens envolta. L'any 2021 va rebre el Premi Nacional de Cultura «per l'excel·lència i innovació dels seus projectes tecnoartístics». Va estudiar Belles Arts a la Universitat de Barcelona, on es va especialitzar en Imatge, vídeo i animació. Posteriorment va fer un màster en arts digitals a la Universitat Pompeu Fabra. A Atenes va cursar l'assignatura d'art multimèdia i va realitzar el seu primer projecte de net.art juntament amb David Proto. Posteriorment a Austràlia va seguir fent animacions flash i va cursar-hi una assignatura de tecnologies d'àudio. Amb el projecte resultant del màster, Buildasound, va tenir l'oportunitat de participar en molts festivals, entre ells Sónar, FILE (Festival Internacional de Llenguatge Electrònic) i Ars Electronica; aquest últim va tenir l'obra en exposició al centre de 2013 a 2015. En 2014 va obtenir una residència artística EMARE per treballar en una eina educativa basada en el seu projecte anterior, Buildasound, al centre The Cube de la Universitat de Tecnologia de Queensland (QUT) a Brisbane (Austràlia). El projecte va ser seleccionat finalista en el Margaret Guthman Musical Instrument Competition a Atlanta (Geòrgia, EUA). El 2015 va obtenir una altra residència artística al centre de jocs experimentals Technoculture, Art and Games (TAG) a Mont-real (Quebec, Canadà). El projecte resultant va ser guardonat amb una selecció del jurat al Japan Media Arts Festival. El 2016 va col·laborar amb una residència artística de Friedrich Kirschner en AEC Futurelab per al desenvolupament d'una obra de teatre participativa. El projecte va ser presentat durant el festival aquell mateix any. El 2018 va obtenir una beca Leonardo de la Fundació BBVA per realitzar un projecte d'investigació al voltant de robots, intel·ligència artificial i relacions socials. També ha estat treballant en activitats educatives enfocades a la introducció a les noves tecnologies a centres i festivals, com ara el Museu d'Art Contemporani de Barcelona (MACBA) o el festival de Videosonica, a Cali (Colòmbia). Enjambre Celular, vídeo sobre el projecte Enjambre Celular.
Mónica Rikić Fusté : artista_o_autor, Barcelona : Entitat_Geopolítica, Universitat de Barcelona : educació, Universitat Pompeu Fabra : educació, Atenes : Entitat_Geopolítica, David Proto : persona, Austràlia : Entitat_Geopolítica, Sónar : esdeveniment, Ars Electronica : esdeveniment, Brisbane : Entitat_Geopolítica, Margaret Guthman Musical Instrument Competition : esdeveniment, Atlanta : Entitat_Geopolítica, Geòrgia : Entitat_Geopolítica, EUA : Entitat_Geopolítica, Mont-real : Entitat_Geopolítica, Quebec : Entitat_Geopolítica, Canadà : Entitat_Geopolítica, Japan Media Arts Festival : esdeveniment, AEC Futurelab : organització, Fundació BBVA : empresa_privada, FILE (Festival Internacional de Llenguatge Electrònic) : esdeveniment, The Cube : edifici, Universitat de Tecnologia de Queensland (QUT) : educació, Technoculture, Art and Games (TAG)  : edifici, Museu d'Art Contemporani de Barcelona (MACBA) : organització, Videosonica : esdeveniment, Cali : Entitat_Geopolítica, Colòmbia : Entitat_Geopolítica